title: لبحر لميت
text: لبحر لميت، هو ضاية كبيرة مالحة جات فلغرب ديال آسيا. لبحر لميت تاتحدّو لأردن من الشرق، و إسرائيل و الضفة لغربية من لغرب. لبحر لميت معروف ف لعالم حيت هو أهبط نقطة ف لأرض. أهبط نقطة فيه جات 430.5 ميطرو تحت من السطح د لبحر. من جهة خرا، لبحر لميت معروف باللي هو من أكتر لبلايص لمالحة ف لعالم، فيه 34% د لملوحة (9.6 د لمرات كتر من لمحيطات). هاد لملوحية ديالو هي اللي خلاّت تا كائن حي ما يقدر يعيش فيه، و عليها تسمّا لبحر لميّت.